En 1944, as tropas sovieticas reconquirioron a Polonia oriental a los alemans. Alavez, en forma unilateral, a Unión Sovietica declaró que l'antiga frontera chermano-sovietica trazata en 1939 (ye decir, alto u baixo a Linia Curzon) esdevendría a nueva muga entre a Unión Sovietica y Polonia, encara que ista vegata os sovieticos acceptaban que Białystok fese parte d'o territorio polaco. O Gubierno polaco exiliato en Londres s'oposó vigorosament, y en a Conferencia de Teherán y en a Conferencia de Yalta con Stalin tanto Winston Churchill como Theodore Roosevelt demanoron a Stalin que rectificase a suya posición, mas que mas respective d'a ciudat de Lwów, pero Stalin refusó de cambear-la. Asinas, a Linia Curzon modificata esdevenió a muga oriental definitiva de Polonia, y fue reconoixito asinas por os Aliatos en chulio de 1945.